# Núria Gago Roca

Núria Gago Roca (Barcelona, 10 de març de 1980) és una actriu i escriptora catalana en castellà.

## Biografia

Ben aviat va tenir clar que la seva vocació era ser actriu. Encara que va començar participant en treballs d'una companyia amateur de Montcada i Reixac, pot dir-se que el seu debut professional es va produir a la pantalla petita, a la telenovel·la de la televisió catalana "El cor de la ciutat", una producció amb una gran audiència que li va donar de seguida molta popularitat. Hi representava la Ruth, una jove sense gaires escrúpols, paper que va fer des de l'any 2000 al 2003. L'any 2004 es va incorporar a la sèrie "Mis adorables vecinos", en el paper de Laura, i l'any 2005 va protagonitzar el paper de Lola a la sèrie "Más que hermanos".
L'any 2007 la contracten per interpretar el paper de Glòria a la sèrie Hospital Central, paper que va continuar encarnant a MIR, seqüela de l'anterior. El mateix any 2007, i fins a l'any 2010, s'incorpora a la sèrie Herederos, que li dona molta popularitat. Ha treballat també a les minisèries, Serrallonga, i Ull per ull.
L'actriu ha fet també diversos treballs a la pantalla gran. Encara que ja havia participat en un curtmetratge de Roberto Castón l'any 2001, "En el nombre de Dios", el seu debut en aquest mitjà el podríem situar l'any 2003, quan va treballar en el llargmetratge "Noviembre" d'Achero Mañas, al que va seguir un paper a la pel·lícula "Héctor" de Gracia Querejeta.
Altres títols de la seva filmografia són "Ciudad en celo", "Faltas leves", "Una mujer invisible", "Primos" o "No tengas miedo", entre altres treballs. Ha rebut una nominació als Premis Goya per la pel·lícula Héctor, de Gracia Querejeta.
En la seva vessant d'escriptora, va publicar el 2015 Cuando volvamos a casa. El 2018 va obtenir el Premi Azorín de novel·la en castellà amb Quiéreme siempre.

## Filmografia
### Televisió

* 2000-2003: El cor de la ciutat (TVC)
* 2002: Mirall trencat (TVC)
* 2004-2006: Mis adorables vecinos (Antena 3)
* 2005:Más que hermanos (TVE i TVC)
* 2007-2008: MIR (Tele 5)
* 2008: Serrallonga, la llegenda del bandoler (TVC)
* 2008: Hospital Central (Telecinco)
* 2008-2009: Herederos (TVE)
* 2010: Ull per ull, de Mar Targarona (TVC)
* 2012: Kubala, Moreno i Manchón (TVC)
* 2012: Toledo (Antena 3)
* 2014-2015; 2016 - ¿?: Amar es para siempre (Antena 3)
* 2016: Cites (TVC)
* 2019-actualitat: Com si fos ahir (TVC)

### Cinema

* 2001: En el nombre de dios, de Roberto Castón (Curtmetratge)
* 2003: Noviembre, d'Achero Mañas
* 2004: Héctor, de Gracia Querejeta
* 2006: La teva vida en 65', de Maria Ripoll
* 2006: Ciudad en celo, d'Hernán Gaffet
* 2006: Faltas leves, de Jaume Bayarri i Manuel Valls
* 2007: Una mujer invisible, de Gerardo Herrero
* 2008: Proyecto Dos, de Guillermo Fernández Groizard
* 2009: ¿Lo quieres saber?, de Pedro Moreno del Oso (Curtmetratge)
* 2010: Dímelo a la cara,, d'Eder García (Curtmetratge)
* 2011: Primos, de Daniel Sánchez Arévalo
* 2011: Adentro,de Pau Camarassa (Curtmetratge)
* 2011: Té y fantasmas, de Sintu Amat (Curtmetratge)
* 2011: No tengas miedo, de Montxo Armendáriz
* 2011: Family Tour, de Liliana Torres
* 2012: ALBA, d'Isak Férriz (Curtmetratge)
* 2013: Family Tour, de Liliana Torres
* 2015: Incidències, de Jose Corbacho i Juan Cruz
* 2015: Requisits per ser una persona normal, de Leticia Dolera
* 2019: 7 raons per fugir, d'Esteve Soler, Gerard Quinto i David Torras

### Teatre

* Peter pan,companyia Catacrac Teatre
* Espectáculo sobre textos de Bertolt Brecht, de David Plana
* Lorcalorca, de Dèria Teatre
* Fragmentos de la víscera exquisita, de dirección colectiva
* Pericles, de Willian Shakespeare, de Ferran Audí

## Premis i nominacions

* Nonimada al Goya a actriu revelació a laXIX edició per "Héctor" de Gracia Querejeta.
* Nominada als Premis de la Unió d'Actors (Espanya) com a actriu secundària per "Héctor"
* Nominada als premis C.E.C. per la pel·lícula "Héctor".

## Referències

* ↑ «Gago, Nuria» (en castellà). Escritores.org, 12-03-2018. [Consulta: 21 gener 2025].
* ↑ «Nuria Gago Roca gana el Premio Azorín de Novela 2018 con 'Quiéreme siempre'» (en castellà). Antena 3, 01-03-2018. [Consulta: 21 gener 2025].
* ↑ «Biografía de Núria Gago» (en castellà). biografias. [Consulta: 30 desembre 2014].
* ↑ Nominacions i premis, a IMDb (anglès)
* ↑ La actriz Nuria Gago gana el Azorín con su segunda novela, diarioinformacion.com, 1 de març de 2018

## Enllaços externs

* La seva fitxa a IMDb (anglès)
* La seva fitxa a LaHiguera (castellà)
* La seva fitxa a CatalanFilms